הוועדה המשותפת לתקציב הכנסת, כנסת 16, פרוטוקול מספר 14, 2005-03-09 09:30

רוני בר-און: בוקר טוב, אני מתכבד לפתוח את ישיבת הוועדה המשותפת לוועדת הכנסת וועדת הכספים לעניין תקציב הכנסת.

רוני בר-און: נפרדנו בישיבה הקודמת בכך שביקשנו מהחשב לבדוק אפשרויות לקצץ ממסגרת התקציב פרטים מסוימים.

רוני בר-און: אני מבין שעשית את זה, ואני מבקש לשמוע את הפרוט, אלא אם יש לחברים משהו לומר בעניין הדברים שנעשו בתקציב מאז ועד היום.

רוני בר-און: אני מבין שהיה מפגש עם חברי ועדת התקציב בנושא התקציב.

שאול יהלום: איזה מפגש היה?

רוני בר-און: נדמה לי, יושב-ראש הכנסת.

שאול יהלום: עם מי הוא נפגש?

רוני בר-און: אני יודע על בייגה.

שאול יהלום: אם יש אפליה בין החברים, זה צריך להיאמר לפרוטוקול.

רוני בר-און: אולי בייגה יגיד לנו בעניין הזה.

רוני בר-און: אני מבין שגם אתמול היה מפגש של ראשי הסיעות בלשכת היושב-ראש, שבו הציגו את עקרונות התקציב, כפי שנאמר לי.

רוני בר-און: אני חושב שהדברים האלה צריכים להיות גלויים וידועים, כדי שנדע לפחות איפה אנחנו נמצאים.

רוני בר-און: מכיוון שלא הייתי לא במפגש, שאני יודע שהיה אצל היושב-ראש, עם בייגה, ואני לא יודע מי עוד, ומכיוון שלא הייתי גם במפגש עם ראשי הסיעות – לא אוכל לומר לכם דבר בעניין הזה.

אברהם-בייגה שוחט: אם אתה רוצה אתייחס, למרות שאין לי מעמד.

אברהם-בייגה שוחט: כיוון שהייתי נוכח, אתייחס כי אין שום דבר שצריך להסתיר אותו.

אברהם-בייגה שוחט: סיימנו את הישיבה הקודמת בהחלטה, למורת רוחי, שאומרת שצריך להתכנס סביב מספר של 340 מיליון שקלים.

אברהם-בייגה שוחט: אתה יודע שדעתי הייתה שונה - -

רוני בר-און: גם דעתי.

אברהם-בייגה שוחט: - - חשבתי שצריך לרדת יותר, אבל רוב חברי הוועדה חשבו כך, וזאת הייתה ההחלטה.

אברהם-בייגה שוחט: ביקש ממני היושב-ראש, בשלב ראשון, להתייעץ מה והיכן צריך לקצץ את הסכומים האלה שבהם מדובר.

אברהם-בייגה שוחט: התקיימה פגישה, אני לא זוכר בדיוק מי היה, היו ג'ומס, אני, יאיר פרץ בחלק מהישיבה - - -

רוני בר-און: אולי רשף חן?

אברהם-בייגה שוחט: רשף חן, והיה גם יושב-ראש הקואליציה, וכן הדרג המקצועי.

אברהם-בייגה שוחט: נדמה לי שאלה כל השמות.

אברהם-בייגה שוחט: היו דיבורים לכאן ולכאן.

רוני בר-און: הדרג המקצועי זה החשב, לא היועצת המשפטית.

אברהם-בייגה שוחט: החשב.

אברהם-בייגה שוחט: עלו הצעות מהצעות שונות.

אברהם-בייגה שוחט: הדרג המקצועי בא עם הצעה, שלא הייתה מספיקה מבחינת ההיקף, כי מדובר היה בקיצוץ של בערך 14 - - -

שאול יהלום: 11 מיליון – זאת הייתה הצעה שלי, ואני מבקש לא לסלף את הצעתי, שהתקבלה בהצבעה.

אברהם-בייגה שוחט: אני חושב שהיה מדובר על 340 מיליון.

אברהם-בייגה שוחט: אני מציע את המילה "לסלף" לשמור למערכות הפנימיות בסיעה שאתה שייך אליה, אף אחד לא מסלף.

שאול יהלום: אני מתנצל, "לשנות".

אברהם-בייגה שוחט: בעקבות זה עלו מספר הצעות נוספות, והדרג המקצועי היה צריך לחזור ולעבד את זה להצעה.

אברהם-בייגה שוחט: אמר יושב-ראש הכנסת שמכיוון שהוא מרגיש צורך להרחיב את היריעה, הוא רוצה לכנס את ראשי הסיעות, ולהציג בפניהם את העניין.

אברהם-בייגה שוחט: לפגישה הזאת הוא הזמין גם אותי ואת ג'ומס.

רוני בר-און: לפגישה אתמול עם ראשי הסיעות, בלשכתו.

אברהם-בייגה שוחט: כן.

רוני בר-און: ואתם הצגתם להם את תקציב הכנסת.

אברהם-בייגה שוחט: לא אני הצעתי, הדרג המקצועי הציג את ההצעה.

אברהם-בייגה שוחט: אני ישבתי שם בתור נותן עצות.

אברהם-בייגה שוחט: ראש הסיעה של מפד"ל לא היה, אבל שאר ראשי הסיעות – לפי הרושם שלי – היו כולם.

אברהם-בייגה שוחט: הוא הציג את העניין, את כל המשתמע מזה, ואני רואה שמה שהוא הציג שם מופיע, פחות או יותר, בחומר שלפנינו – יכול להיות 200,000 לכאן או לשם.

אברהם-בייגה שוחט: אני לא נציגו של היושב-ראש בוועדה, התקציב מובא לוועדה - - -

רוני בר-און: השתתפת בישיבות אז חבר הכנסת יהלום ביקש גילוי נאות, וזה מה שאתה עושה.

אברהם-בייגה שוחט: לא הסתרתי שום דבר, ואם לא אמרתי משהו זה כי שכחתי.

רוני בר-און: טוב, אז מה שאנחנו רואים כאן היום זה מה שהושג בעקבות המפגש שלכם, מפגש הארבעה, ובעקבות המפגש עם ראשי הסיעות.

רוני בר-און: אתם מציעים לקצץ מהתקציב שהוצג בפנינו בשבוע שעבר 13.275 מיליון שקלים.

רוני בר-און: אני מבין שהייתה הסכמה של כל ראשי הסיעות על העניין הזה, ג'ומס?

צבי הנדל: לפי מיטב הבנתי – כן.

חיים אורון: אני לא מדבר בשם אחרים, יושבים פה אנשים, מכובדים כולם - - - בשביל למנוע מחבר הכנסת יהלום כל תחושה של אי נוחות, נעשה בדיוק מה שנעשה עשרות פעמים בלשכתו.

חיים אורון: כאשר הדיון מסתבך נכנסים לחדר ומנסים למצוא מוצא.

חיים אורון: זה מה שהיה.

רוני בר-און: אני רוצה להבין את העניין הזה של "נכנסים לחדר כשהעניין מסתבך".

רוני בר-און: יש דיון בוועדת הכספים, ונכנסים לחדר של יושב-ראש הכנסת?

צבי הנדל: אין-סוף פעמים.

חיים אורון: לחדר של יושב-ראש ועדת הכספים או שר האוצר או אברהם הירשזון בנושא של הליכוד.

רוני בר-און: ואתמול איפה נכנסתם?

חיים אורון: אצל אברהם הירשזון בחדר.

חיים אורון: אני נותן דוגמה - - -

רוני בר-און: לא, אל תדבר אתי בדוגמאות.

חיים אורון: אני ממש מדבר, כי אני מבין לאן אתה חותר.

חיים אורון: כשאברהם הירשזון יושב עם חברי הליכוד בוועדת הכספים, ומגיעות הצעות איך יבואו לוועדה בשביל להעביר נושאים, אני לא רואה בזה פגיעה בי או במישהו אחר, גם בלי ליצמן.

חיים אורון: זה קורה בכנסת מהבוקר עד הערב.

חיים אורון: זה סאב-טקסט לדיון אחר, אני לא רוצה להשתלב בו, לכן גם רציתי לצאת מפה.

חיים אורון: בדיון של הטקסט האחר, אני לא רוצה להשתתף.

רוני בר-און: 100%.

רוני בר-און: ומכל ההצעות שהצעתם, הקיצוץ הכי גדול, אני מבין, הוא בסעיף 1.7: שכר העוזרים לחברי הכנסת.

רוני בר-און: זאת אומרת, הצעתם, וזה התקבל על דעתכם ועל דעת ראשי הסיעות, שאחרי שוועדת הכנסת החליטה – בניגוד לדעתי, ואני הייתי היחיד בדיון בוועדת גרונאו - - -

איתן כבל: אתה כל הזמן אומר שהיית היחיד.

איתן כבל: אתה לא היית היחיד, גם אני הייתי לידך.

רוני בר-און: יכול להיות שגם אתה היית, אתה יודע שאדם קרוב אצל עצמו.

רוני בר-און: חבר הכנסת איתן כבל וגם אני הצבענו נגד כל ההצעות.

רוני בר-און: אחרי שוועדת הכנסת, ברוב חבריה, החליטה מה שהחליטה לעניין שכר העוזרים לחברי כנסת, והעניין הפך למעשה חקיקה, פורסם ברשומות – הגם שבאיחור לא מבוטל ולא רגיל – אני פונה ליועצת המשפטית בשאלה.

רוני בר-און: האם אחרי שהעניין הפך לדבר חקיקה ופורסם ברשומות, אנחנו יכולים לעשות את הקיצוץ המוצע?

אברהם-בייגה שוחט: הערה לפני שהיא עונה.

אברהם-בייגה שוחט: ההחלטה הייתה לא לבטל את החלטת ועדת הכנסת, אלא לפרוש את ההחלטה על שלוש שנים.

אברהם-בייגה שוחט: השנה לתת 50% מההחלטה, בשנת 2006 להוסיף עוד 25% ובשנת 2007 עוד 25%.

אברהם-בייגה שוחט: כלומר, במקום לבצע את ההחלטה במלואה בשנת התקציב 2005, לבצע אותה בשלוש שנים.

רוני בר-און: אז יחד עם התוספת של חבר הכנסת שוחט, אני רוצה לדעת אם הסעיף המוצע לנו בתקציב עולה בקנה אחד עם החוק.

אנה שניידר: קודם כל, אני רוצה להבהיר שגם אני לא הייתי בישיבה הזאת, לא הוזמנתי לאף אחת מהישיבות האלה.

אנה שניידר: בדרך כלל, כשישנה החלטה של ועדת הכנסת, או כל ועדה אחרת בכנסת, וההחלטה היא מכוח סמכות שניתנה לאותה ועדה על פי, וההחלטה מתפרסמת ברשומות, אין אפשרות אלא לבצע אותה.

אנה שניידר: אי אפשר אפילו לחלק אותה לשנים, דבר כזה מצריך החלטה מחודשת של אותה ועדה שהחליטה את ההחלטה המקורית.

רוני בר-און: אני שואל אותך עכשיו את השאלה בלשון בני אדם.

רוני בר-און: האם, נוכח ההחלטה שלנו והעובדה שהיא הפכה למעשה חקיקה, אנחנו, כוועדה משותפת לתקציב הכנסת, חייבים לתקצב אותה במלואה?

אנה שניידר: חייבים לתקצב אותה במלואה, לא יכולים לשנות אותה אלא אם כן ועדת הכנסת תשנה את החלטתה.

רוני בר-און: תודה.

רוני בר-און: חבר הכנסת יהלום, בבקשה.

שאול יהלום: קודם כל, ברשות היושב ראש, אני עונה לחברי הכנסת שוחט ואורון.

שאול יהלום: כאשר נכנסים כדי לפתור, קוראים לכל הנוגעים בדבר.

שאול יהלום: כאן, לאו דווקא שני חברי הכנסת המוזמנים הם יותר נוגעים בדבר מאשר, נניח, יושב ראש ועדת התקציב.

שאול יהלום: אז, ברגע שקובעים שמזמינים את אלה ולא את אלה – יש בזה טעם לפגם.

שאול יהלום: לעצם העניין, אם שאנחנו צריכים לקיים כבוד בהחלטות של ועדות אחרות, כפי שאמרה היועצת המשפטית, קודם כל בואו נקיים כבוד להחלטתנו שלנו, והיא קודם כל קיצוץ של 11 מיליון שקלים.

שאול יהלום: זאת הייתה הצעתי המפורשת, הייתה על זה הצבעה, ולכן אני עומד על כך שהיא תבוצע, לא יותר ולא פחות – 11 מיליון שקלים.

שאול יהלום: זה שמישהו רוצה לתת בהתנדבות, זה לא החלטתנו הקודמת.

רוני בר-און: עד שאנחנו לא מאשרים תקציב אנחנו יכולים לשנות כל החלטה.

שאול יהלום: בסדר, אני מבקש להישאר בהחלטה.

שאול יהלום: הדבר השני, כל כך אופייני לחברי הכנסת, ואני מתפלא עליהם, שהם יודעים לתת את הקיצוץ לא עליהם.

רוני בר-און: תכף נמצא לזה פתרון, מכיוון שמישהו כבר לקח רשות לעצמו לפגוע בשכר, עוד מעט נתעניין במקבלי שכר אחרים בכנסת.

שאול יהלום: זה כל כך אופייני, שדווקא לעוזרים הפרלמנטריים שעובדים 24 שעות, ולפעמים עובדים אפילו שישה ימים בשבוע, שלא לדבר על מוצאי שבתות - - -

רוני בר-און: עזוב, זה לא דיון בוועדת גרונאו.

רוני בר-און: הבנתי, קיבלת חוות דעת של היועצת המשפטית, שמסכמת את הדיון בעניין הזה.

שאול יהלום: אני מציע קודם כל להעמיד את הקיצוץ על 11 מיליון.

שאול יהלום: את ההפרש לא לקצץ אני מציע לא לקצץ מהעוזרים אלא מהדף לבוחר של חברי הכנסת, ולו תהיה פעם אחת כותרת מחר בעיתון: חברי הכנסת קיצצו בזכויות שלהם.

רוני בר-און: גם את זה אתה כרגע לא יכול לעשות בתקציב, כי אתה צריך לעשות את זה במסגרת ועדת הכנסת, על פי המלצת ועדת גרונאו.

רוני בר-און: יכול להיות שיש דרכים לסחוט בתקציב, גם כשהוא גמור וגם בדיונים לקראת הכנה שלו, שלא במסגרת החוק או במסגרת הפרוטוקול.

שאול יהלום: אני מוכן לשמוע ממך רעיונות.

רוני בר-און: חבר הכנסת שוחט, בבקשה.

אברהם-בייגה שוחט: אני רוצה להרחיב מעט בנקודה הזאת, למה השיקול היה מעבר לדברים האחרים שקוצצו.

אברהם-בייגה שוחט: אנחנו מדברים על כמה דברים, והקיצוץ הגיע למעט יותר מ-13 מיליון.

אברהם-בייגה שוחט: אני זוכר את המספר 340 מיליון - - -

רוני בר-און: זה היה המספר.

רוני בר-און: הצענו מסגרות, מסגרת אחת הייתה הצעה של חבר הכנסת אורון ושלך, שדיברה על 330 מיליון.

רוני בר-און: אני זוכר שהצבענו על מסגרות של 330 ו-340, המסגרת של 340 מיליון זכתה לרוב והתקציב שמונח כאן הוא במסגרת של 340.

אברהם-בייגה שוחט: נכון.

אברהם-בייגה שוחט: אני רוצה להגיד למה הלכנו לעניין העוזרים הפרלמנטריים.

אברהם-בייגה שוחט: מי שמסתכל על התקציב מבין שהחלטת הכנסת הקודמת – ומקובל מה שאמרה אנה שניידר, שאם הולכים על קיצוץ בסעיף הזה צריך לקבל החלטה חדשה של ועדת הכנסת בעניין, ואני מאוד מקווה שהיא תתקבל – נובעת מעובדה פשוטה.

אברהם-בייגה שוחט: אני מציע לשאול יהלום להסתכל במשמעות התקציבית באחוזים של הגידול שנבע מהחלטת הכנסת, בניגוד להמלצת ועדת גרונאו כמובן.

רוני בר-און: אנחנו לא מקיימים עכשיו דיון על החלטות ועדת גרונאו.

רוני בר-און: עם כל הכבוד לך, אני לא יכול להתערב בקביעת היועצת המשפטית.

רוני בר-און: אין שום בעיה לך או לאחרים להזמין המלצות חדשות מוועדת גרונאו, להביא אותן הנה ונקיים עליהן דיון.

רוני בר-און: אפשר לעשות את זה גם ביום שני.

אברהם-בייגה שוחט: מה אמר חבר הכנסת יהלום?

אברהם-בייגה שוחט: שהוא דואג לחלשים, ואם צריך להוריד בואו נוריד את הקשר לציבור.

רוני בר-און: אתה אמרת שאתה דואג לחלשים.

אברהם-בייגה שוחט: אני לא דואג לחלשים.

רוני בר-און: אמרת לסל התרופות שאתה דואג.

אברהם-בייגה שוחט: לא דאגתי, רק תיארתי את הסיטואציה שאנחנו נמצאים בה.

אברהם-בייגה שוחט: אני רוצה להגיד באופן ברור ומפורש, אם מסתכלים על הסעיפים ורואים מה קורה עם הקשר לבוחר של חברי הכנסת, שירד מ-17 מיליון ל-14 מיליון - - -

רוני בר-און: אני חושב שאתה אומר דברים לא בדוקים, סליחה שאני אומר לך.

שאול יהלום: בייגה, העוזרים הפרלמנטריים הם לא החלשים פה?

שאול יהלום: מה, אתה רוצה להיתמם?

רוני בר-און: אני כבר לא מבין כלום, כל פעם שאני נוגע במשהו – זה כמו פלסטלינה הניירות שמניחים לפנינו.

רוני בר-און: בנייר שקיבלתי בנובמבר, הופיע בקשר לציבור: שכירת משרדים ותקשורת, שורה 9: 10,585,000 וביקשו פה הגדלה ל-14.4 מיליון.

רוני בר-און: כשאני מסתכל עכשיו, אני פתאום מקבל מספר של 12,471,000.

רוני בר-און: כשישבתי מול מר אבי לוי, וביקשתי את ההסברים - - -

אנה שניידר: זה ביצוע.

אברהם-בייגה שוחט: אגמור את דבריי.

אברהם-בייגה שוחט: הקשר לבוחר ירד מ-85,000 שקלים ל-65,000 שקלים בהחלטה של שנה שעברה.

רוני בר-און: ועדיין התקציב כל הזמן גדל.

חיים אורון: לא, לא, ב-2002 הוא היה יותר גדול.

רוני בר-און: הוא לא ירד ב-2003, הוא ירד ב-2004.

אברהם-בייגה שוחט: אדוני היושב ראש, זאת עובדה, ישבת בישיבה והתקבלה החלטה: מורידים מ-85,000 ל-65,000 שקלים.

רוני בר-און: גם אז דעתי הייתה שצריך לבטל אותו לגמרי.

שאול יהלום: רק למי שלא שוכר דירה - - -

אברהם-בייגה שוחט: נכון, ולאחר מכן זה ירד מ-65,000 ל-45,000, זה אותה פרופורציה.

רוני בר-און: מה אתה אומר בזה?

אברהם-בייגה שוחט: למה הלכו לעניין העוזרים הפרלמנטריים.

אברהם-בייגה שוחט: הגידול בשיעור שניתן בהחלטת הוועדה בתקופה הזאת לעוזרים הפרלמנטריים הוא גידול של 30%- 35%, בניגוד להמלצת הוועדה הציבורית.

אברהם-בייגה שוחט: לכן, צריך לקצץ.

רוני בר-און: אבל הדיון הוא לא פה.

אברהם-בייגה שוחט: אני יודע שהדיון לא פה, אבל אנחנו מדברים כרגע על הקיצוץ.

אברהם-בייגה שוחט: הכל אני יודע, שזה לא פה, יש גרונאו, וצריך לחזור לוועדה – אבל אני גם יודע - - -

רוני בר-און: האם עולה בדעתך אדוני, כשהיית שר האוצר, שהכנסת מתקצבת מזהו למשרד העבודה והרווחה, היא כותבת את זה, מאשרת את זה וזה מופיע כסעיף תקציבי, זה הופך לחוק מדינה – ולמחרת בבוקר שר האוצר לא נותן את הכסף.

חיים אורון: חוק ההסדרים כולו נראה ככה, איפה אתה חי?

צבי הנדל: כל המדינה מתנהלת ככה.

צבי הנדל: יש חוק יום לימודים ארוך - - -

אברהם-בייגה שוחט: אדוני היושב ראש, תן לי לדבר.

אברהם-בייגה שוחט: אני לא מוכן לצורת דיון כזאת.

אברהם-בייגה שוחט: כל אחד שעיניו בראשו רואה מה היה שיעור הגידול בסעיף הספציפי הזה.

אברהם-בייגה שוחט: יכול חבר כנסת מסוים לחשוב שעוזר פרלמנטרי - ואני יודע מה זה עוזרים פרלמנטריים – צריך לקבל כפול ממורה של עשר שנים.

אברהם-בייגה שוחט: הוא יכול לחשוב את זה, לגיטימי.

אברהם-בייגה שוחט: הוא יכול לחשוב שהוא צריך לקבל פי שניים מפרקליט שעובד בפרקליטות – הכל בסדר.

שאול יהלום: הוא רק חושב 20% מחבר כנסת.

אברהם-בייגה שוחט: אל תפריע לי.

רוני בר-און: חבר הכנסת יהלום, אני קורא לך לסדר.

שאול יהלום: אני רק מעמיד מספרים על דיוקם.

אברהם-בייגה שוחט: אני לא רוצה להיות אויבם של העוזרים הפרלמנטריים, אבל הרי יש לנו איזו אחריות.

אברהם-בייגה שוחט: אתה היית בקואליציה, והצבעת על חוק שאומר שתקציב המדינה לא יגדל ביותר מ-1% בשנה.

אברהם-בייגה שוחט: אתה, בהיותך בקואליציה, הצבעת על החוק הזה, ופה אתה מעלה את התקציב ב-15%, ושום דבר לא אכפת לך.

אברהם-בייגה שוחט: אתה מעלה את שכר העוזרים הפרלמנטריים ב-40%.

שאול יהלום: הצעתי לצמצם.

אברהם-בייגה שוחט: אתה לא מצמצם כלום.

שאול יהלום: 11 מיליון זה לא צמצום?

אברהם-בייגה שוחט: לכן, אני חושב שהגיוני ללכת גם לסעיף הזה.

אברהם-בייגה שוחט: לא רק הסעיף הזה, הלכו גם לסעיפים אחרים.

שאול יהלום: איזה סעיפים פגעו בחברי הכנסת עצמם?

שאול יהלום: רק בעוזרים?

אברהם-בייגה שוחט: שאול יהלום - - -

רוני בר-און: אתה פונה אליו, אני לא יכול להגן עליך.

אברהם-בייגה שוחט: כי אתה לא מגן עליי.

רוני בר-און: אתה אומר כל הזמן "שאול יהלום".

רוני בר-און: חבר הכנסת יהלום, אני לא אקרא אותך יותר.

אברהם-בייגה שוחט: בדיוק לפני שנה הורידו 25% מתקציב הקשר עם הציבור לחברי הכנסת, לאלה ששוכרים משרדים, לאלה שלא שוכרים משרדים.

אברהם-בייגה שוחט: אם אתם שואלים אותי, חבר כנסת שעובד באופן אמיתי ושוכר משרד, ומשקיע את זמנו – התקציב הזה מוצדק ולא מוצא לבטלה.

אברהם-בייגה שוחט: אבל מי שלא עובד, גם 10,000 שקלים זה יותר מידיי.

אברהם-בייגה שוחט: אדוני היושב-ראש, אני חושב שאם היינו במערכת יחסים סבירה – אני אומר את זה פה כי התגלו לי דברים שלא ידעתי – כל המערכת לא יכולה להתנהל תחת סכסוכים אישיים, ותחת תחושה שאם האחד אומר אל"ף, השני יגיד בי"ת.

אברהם-בייגה שוחט: זה לא יכול לעבוד ככה, יש לנו איזו אחריות לעניין הזה.

רוני בר-און: 100%, אני נענה לקריאה שלך.

רוני בר-און: אני יכול להצביע על התקציב?

חיים אורון: עוד אנשים רוצים לדבר.

רוני בר-און: אני מציע להצביע על התקציב שאתמול שכנעת את ראשי הסיעות להצביע בעדו.

רוני בר-און: חבר הכנסת אדלשטיין, בבקשה.

יולי יואל אדלשטיין: קודם כל, אשמח לשמוע מהחשב את ההסבר המקצועי לגבי דף 2 בתיק שלנו, פירוט הקיצוצים המוצעים.

יולי יואל אדלשטיין: נקודה שניה, אדוני יושב-ראש ועדת הכנסת, בזמנו הסמכת אותי, יחד עם יושב-ראש הכנסת, לעמוד בראש ועדת משנה לנושא דף קשר לבוחר.

יולי יואל אדלשטיין: אני מודיע לך שיש עוד בהחלט דברים שאפשר לקצץ שם, ובמידה שתסמיכו אותי לחדש את פעילות הוועדה – אני יודע שזה לא קשור ישירות לתקציב המוצע, אבל זה כן קשור למשמעת הקיצוצים – אשמח מאוד לחזור לפעילות הוועדה.

רוני בר-און: אז אני מבקש ממך עכשיו באופן פורמלי לכנס את ועדת המשנה.

רוני בר-און: אם אתה יכול עוד לפני הפגרה להביא את ההמלצות שלכם על קיצוץ בתקציב קשר לבוחר, מאוד אשמח להעביר את זה לוועדת גרונאו, כדי שמיד אחרי הפגרה נוכל לדון בקיצוץ.

יולי יואל אדלשטיין: תודה רבה.

רוני בר-און: רשום לפניך את הצעתי, כפי שהצעתי גם בפעם הקודמת, לבטל את כל תקציב הקשר לבוחר, ולשכות פרלמנטריות בכלל.

יולי יואל אדלשטיין: אני לא חושב שאני מסכים אתך בנושא הקיצוץ.

יולי יואל אדלשטיין: בנושא של הלשכות הפרלמנטריות, אני חושב שזה ודאי קודם לכמה הצעות ששמענו במסגרת הוועדה הזאת, לכן אני מודה לך על האמון, ואחדש את פעילות הוועדה.

צבי הנדל: הלשכות, זה בא מקלות מצד הירושלמים.

צבי הנדל: אין להם בעיה, יש להם פה לשכה.

רוני בר-און: מה זה שייך?

רוני בר-און: מה אתה חושב, שאני ביום חמישי לא עובד בתל-אביב?

רוני בר-און: אתה חושב שאני נשאר פה, בירושלים?

רוני בר-און: אז עוד פעם, בגלל שאני ירושלמי אני מסכים לקצץ בלשכות – הרי זה תת-רמה של טיעון.

רוני בר-און: אני גם אבטל את הלינות בבתי מלון, כי אני ישן בבית.

רוני בר-און: זאת תת-רמה של טיעון.

יולי יואל אדלשטיין: מעודף ההערות שכבר היו כאן, לא רציתי למחות על ההערה שהייתה, שמי שאין לו לשכה פרלמנטרית לא עובד.

יולי יואל אדלשטיין: אני רוצה להבטיח גם לחבר הכנסת שוחט וגם לאחרים, אין לי לשכה פרלמנטרית, ואנחנו יכולים לעשות תחרות עם כל אחד מבחינת קצב העבודה.

אברהם-בייגה שוחט: לא אמרתי את זה.

אברהם-בייגה שוחט: אמרתי שיש חברי-כנסת - - -

יולי יואל אדלשטיין: יש חברי-כנסת ויש חברי-כנסת.

יולי יואל אדלשטיין: אנחנו זוכרים גם את הדיונים בוועדת המשנה.

רוני בר-און: אחרי הדיון אראה לך את הקבלות שאני משלם כל שבוע עבור אירוח של אנשים, שאני נפגש אתם בבתי קפה, ולא מגיש את זה לקשר לבוחר.

רוני בר-און: מה אתם עושים פה דמגוגיה?

רוני בר-און: צדיקי הדור, כמה באתם להסתובב על הלשכות הפרלמנטריות שלכם?

צבי הנדל: אין צדיק יותר גדול ממך, אנחנו יודעים.

רוני בר-און: כמה באתם לבלבל את המוח על הלשכות הפרלמנטריות.

צבי הנדל: זאת הוועדה היחידה - - -

אברהם-בייגה שוחט: אתה מתחשבן אתי?

אברהם-בייגה שוחט: כל מערכת היחסים דפוקה בינך ובין רובי, בשביל זה הדיונים כאן ככה.

רוני בר-און: הנה, אני רוצה לאשר את זה עכשיו.

אברהם-בייגה שוחט: כל מה שאתה עושה זה מסביב לזה, כל העמדות מסביב לזה, שום דבר לא ענייני.

רוני בר-און: רק אתה ענייני.

חיים אורון: אדוני היושב-ראש, דיברתי קודם על טקסט ועל סאב-טקסט, אני הולך לדבר רק על הטקסט.

חיים אורון: בישיבה פה הייתה הצעה של חבר-הכנסת יהלום להוריד את התקציב ל-340 מיליון.

חיים אורון: אמרתי לכמה אנשים פה, שלפי דעתי צריך בדרך שקטה, מתוך רצון שלא להיכנס לעימותים שמתנהלים פה עכשיו, להקטין את התקציב ב-10-15 מיליון שקלים, מהסיבה הפשוטה, שהגידול בתקציב הכנסת השנה הוא מעבר למידה הראויה.

חיים אורון: למה מידה ראויה?

חיים אורון: נאמר לנו בישיבה הקודמת.

חיים אורון: ישבנו עם יושב-ראש הכנסת ועם אבי, וחיפשנו מקומות בהם ניתן להקטין את התקציב.

חיים אורון: לא נכון שזה רק העוזרים הפרלמנטריים.

חיים אורון: בסעיף המקורי כל השאלה של עידוד הצמיחה, שהיה עליו ויכוח גם בישיבה הקודמת, היה on the top of it.

חיים אורון: אמרו: יש עידוד צמיחה, מחזירים אותו, תביאו תקציב נוסף.

חיים אורון: עכשיו, מי שמסתכל בנייר, ה-3.2 מיליון שקלים מופיעים בתקציב.

שאול יהלום: אבל אתה לא מוריד לחברי-הכנסת שכר, אתה סופג את זה.

חיים אורון: אני במצב הכי נוח בחדר הזה, כשמעלים אני לא מקבל, כשמורידים אני לא מקבל, אין לי ויכוח.

חיים אורון: אני לא מתווכח בדיון על תקציב חברי-הכנסת, כי אני לא חי ממנו.

חיים אורון: אני לא רוצה להיכנס לוויכוח הזה.

חיים אורון: כל הצעה, בכל סעיף: דף לבוחר, חברי-כנסת, לשכות – אני מראש מתחייב להצביע בעדה.

חיים אורון: תציע פה מאיפה להוריד 14 מיליון שקלים.

חיים אורון: הצענו פה תמהיל מסוים, של 14 מיליון שקלים, אתה רוצה להציע 14 מיליון אחרים – תביא 14 מיליון אחרים.

חיים אורון: הרי זה החלק הקשה בוויכוח על תקציב, לא שאומרים: לא צריך.

חיים אורון: צריך להוריד 14 מיליון שקלים, פה יש תמהיל מסוים.

חיים אורון: נשים טור מול טור, נציע לוועדה.

חיים אורון: אתה תציע במקום עידוד הצמיחה לשכות פרלמנטריות, אני אציע במקום עיתונים טלוויזיה – נצביע אחד מול השני, וזה יחייב אותו לעשות, זה הכל.

חיים אורון: הצענו תמהיל, שנראה לנו מאוזן.

חיים אורון: קודם כל, הפגיעה בעוזרים הפרלמנטריים היא דחייה.

חיים אורון: כמו שקורה באלפי מקומות שבהם עושים הסכמים, פורשים את ההטבה למשך שנה-שנתיים.

חיים אורון: זאת הטבה לא כל כך צנועה, אני לא נכנס לגוף ההצעה.

חיים אורון: כמו שקורה לאוצר, כשהוא בא לבטל את חקיקת יום לימודים ארוך בכנסת, גזזת, חינוך מיוחד, וכשאמרתי: אל תביאו את זה לכנסת בחוק ההסדרים, לא בטוח שכל האנשים שעכשיו מלמדים אותי היו באותה עמדה.

חיים אורון: בוועדת הכספים עכשיו דנים על זה, ואם הכנסת תחוקק חוק שזה מבוטל – זה יבוטל.

חיים אורון: אותו דבר פה, ברור לחלוטין שבשביל לשנות את ההחלטה על העוזרים הפרלמנטריים צריך ועדת כנסת.

חיים אורון: אם בוועדת הכנסת לא יהיה רוב למטרה הזאת, הסעיף הזה יחזור למקורו.

חיים אורון: אני מקווה שוועדת המשנה הזאת גם אז תגיד: יש לנו מקור אחר ל-3.5, ואם העוזרים הפרלמנטריים יקבלו, נוריד את זה מאיפה שיחליטו להוריד את זה.

חיים אורון: השתכנענו שחלק גדול בהעלאה, שהוא תוצאה של ההעלאות הגדולות בעיקר על מע"מ, בגלל מבנה העסקה, שהשנה מתוך ה-17 מיליון 14 מיליון זה מע"מ, שאי אפשר לא לשלם אותו, כי אלה חוקי המדינה, משם אין מה להוריד, כי שכר הדירה הנוסף הוא רק שלושה ומשהו מיליון והשאר זה מע"מ שמשולם מראש.

חיים אורון: בשלוש השנים הקרובות, על פי ההסכם, שגם עליו החליטו ועדות לגיטימיות בשנים קודמות, שאני לא הייתי שותף בהן, דובר רק על תכנון ולא על השקעה כזאת.

חיים אורון: אותו הדבר בסעיפים אחרים.

חיים אורון: אני מציע שנרד עכשיו מכל חילופי הדברים האישיים.

חיים אורון: יש פה תמהיל של 14 מיליון, אם מוסכם עלינו שזה המספר, יכול מישהו אחר להציע תמהיל שונה.

חיים אורון: יהיה ויכוח בין סעיף א' לסעיף ב', ואני מציע שכך נחליט.

רוני בר-און: אין שום בעיה.

רוני בר-און: בבקשה, חבר-הכנסת כהן.

אליעזר כהן: אנחנו נמצאים תחת לחץ תקשורתי בימים האחרונים, הכותרות משמיצות את חברי הכנסת על בזבזנותם.

אליעזר כהן: זה חלק מהמתח שנמצא פה בחדר.

אליעזר כהן: אני מבקש מחברי הכנסת לא להתחשב בזה, לעשות את הדיון חופשי כמה שאפשר, שיאשימו אותנו כמה שהם רוצים, בשביל זה הם קיימים.

שאול יהלום: אני מציע הצעת סיכום כזאת.

שאול יהלום: התקציב עומד על 340 מיליון, זה התקציב שאנחנו מאשרים.

שאול יהלום: מדף הקיצוצים אנחנו מאשרים את הכל, חוץ מה-3.5 מיליון של העוזרים הפרלמנטריים.

שאול יהלום: את הסכום הזה אנחנו מטילים – אם אתה רוצה על ועדת משנה, אם אתה רוצה על ועדת גרונאו, על ועדת הכנסת – מזכויות כלשהן של חבר-הכנסת עצמם.

רוני בר-און: האם טיפלתם בשתי הבטחות, שהיו ברמה של התחייבות וסיכומים, שלאחת מהן היו עדים כל חברי ועדת הכנסת ובוודאי היועצת המשפטית, ההתחייבות שעשינו כלפי הציבור שתקציב ערוץ הכנסת לא יעבור 15 מיליון בשנה, ועכשיו אנחנו שוברים את זה בתקציב הזה לדברים שאנחנו בכלל לא יודעים מה תכליתם.

רוני בר-און: שאלה שניה, אני רואה את סעיף 52: השתלמות ונסיעות לחו"ל בתוקף התפקיד של עובדי הכנסת.

רוני בר-און: אין לי עם זה שום בעיה, רק אני לא מוצא בשום מקום נסיעות לחו"ל של חברי-כנסת בתקציב הזה.

אבי לוי: יש סעיף שנקרא "קשרי חוץ", בשורה 44.

רוני בר-און: זה גם עולה מ-1.1 מיליון ל-1.5 מיליון.

רוני בר-און: חצי מיליון ככה.

רוני בר-און: לא מצאתם את החצי מיליון הזה?

חיים אורון: אנחנו מסתכלים על מספרים אחרים.

חיים אורון: זה יורד מ-1.7 מיליון ל-1.45 מיליון.

אהוד רצאבי: אתה צודק, חבר-הכנסת אורון.

רוני בר-און: מה זה "קשרי חוץ"?

רוני בר-און: אני רוצה לדעת נסיעות לחוץ לארץ, לא קשרי חוץ.

אבי לוי: זה אירוח משלחות מחו"ל שמגיעות לכנסת ונסיעה של משלחות מהארץ.

רוני בר-און: אנה, על איתור נספי השואה הגשתם שלושה מיליון שקלים, ועכשיו תיקנתם את זה.

אבי לוי: זה הכנסה מותנית בהוצאה.

רוני בר-און: אבל היה סיכום חד-משמעי בלשכת היושב-ראש, על דעת יושבת-ראש ועדת הקליטה, שההצעה האחרונה, של המיליון שקלים, זאת הצעה אחרונה לדבר הזה.

אנה שניידר: נוספה אחר-כך תוספת של 700,00, שיושב-ראש הכנסת הוסיף, לצורך ביצוע בדיקה בגופים שלא מוכנים לשלם.

חיים אורון: שלא תהי אי הבנה, זאת הכנסת של שלושה מיליון והוצאה של שלושה מיליון.

חיים אורון: זה מה שכתוב.

אברהם-בייגה שוחט: אני רוצה להעיר הערה כללית.

אברהם-בייגה שוחט: הסיטואציה של תקציב הכנסת וקבלת ההחלטה בכנסת היא מאוד בעייתית.

רוני בר-און: כי זה מערכות יחסים בין-אישיות.

אברהם-בייגה שוחט: זה גם, אבל יש גם בעיה מבנית בכל העניין, והייתי רוצה לשמוע את חוות דעתה של היועצת המשפטית בעניין.

אברהם-בייגה שוחט: זאת הוועדה היחידה שיושבת ויש לה מכונת דפוס.

אברהם-בייגה שוחט: אין שום דבר מלמעלה, שיכול לעצור את זה.

אברהם-בייגה שוחט: באופן היפותטי יכולה ועדת הכנסת להחליט בישיבה שהיא מוציאה עוד 50 מיליון שקלים, ואז ועדת תקציב הכנסת כאילו כפופה להחלטה הזאת, ואין שום מגבלה תקציבית, אין שום דבר שמונע.

אברהם-בייגה שוחט: אז תהיה הוצאה של 50 מיליון שקלים, יגיעו לוועדת הכספים ויגידו: ועדת הכנסת החליטה, אפשר לא לקיים את העניין הזה?

אברהם-בייגה שוחט: אז ועדת התקציב תצטרך לשבת ולהחליט מה עושים, או לקצץ באיזשהו מקום 50 מיליון – שזה כמובן בלתי אפשרי – או להגיד: בסדר, הולכים לאוצר ומבקשים את הכסף.

אברהם-בייגה שוחט: חברי הכנסת השכילו לאזן את עצמם בהצעות חוק פרטיות על הוצאה כספית, ולמנוע מעצמם את התענוג של חקיקות בצורה חופשית של סכומים בלתי מוגבלים.

אברהם-בייגה שוחט: עשו מעשה חקיקה טוב, לדעתי.

אברהם-בייגה שוחט: צריך לחשוב, אדוני היושב-ראש - - -

רוני בר-און: הבנתי, אבל אני תמה.

רוני בר-און: ההרצאה המלומדת הזאת אנחנו שומעים ממך אחרי שבמשך שבוע דשת בתקציב הזה, ואת כל ההצהרות היפות שלך, שאנחנו לא מכונה שמדפיסה כסף, מצאת בעוזרים הפרלמנטריים.

רוני בר-און: אני לא יכול להימנע מלהגיד את זה, אני מצטער.

רוני בר-און: אתך יש לי בעיה אישית?

אברהם-בייגה שוחט: לא, אין לנו בעיה אישית.

אברהם-בייגה שוחט: אבל אני אומר את זה לא דווקא לדיון הזה, אני אומר בכלל, שצריך לקבוע איזו שיטת עבודה שתשים קפינג עליון.

אברהם-בייגה שוחט: פה מקבלים החלטה, זה הולך לוועדת התקציב, היא פתאום צריכה למלא את הכל, מאיפה היא תיקח את הכסף?

אברהם-בייגה שוחט: יכול להיות שצריך לקבל החלטה שהולכים על מדיניות הממשלה, ואז צריך לקצץ בפנים – זה בסדר.

אברהם-בייגה שוחט: אני רוצה מילה אחרונה בקשר למה שהציעו חברי הכנסת אדלשטיין ויהלום.

אברהם-בייגה שוחט: אני חושב שתנאי הקשר עם הציבור מבחינת הסכום הם סבירים.

אברהם-בייגה שוחט: אני לא חושב שזה צריך להיות מקור - - -

רוני בר-און: מכל אחד שמעתי על הבעיה הפרטית שלו, אין אחד שלא ישב אתי על הבעיה הפרטית שלו בקשר עם הציבור.

רוני בר-און: אל תגררו אותי לזה, זה לא דיון על קשר עם הציבור.

אברהם-בייגה שוחט: אני לא יודע איך אתה הולך להצביע.

אברהם-בייגה שוחט: תעשה מה שאתה רוצה.

שאול יהלום: אל תפגע בחלשים.

אברהם-בייגה שוחט: הם לא חלשים, ואתה נותן להם 40% בשנה אחת.

אברהם-בייגה שוחט: עוד מעט ירוויחו יותר מעובדי הכנסת.

רוני בר-און: אתם מוכנים לתת לנו להתקדם?

יולי יואל אדלשטיין: עוד לא שמעתי את תשובת החשב על השאלה שלי, הסבר קצר על סעיפי הקיצוץ המוצעים.

אבי לוי: ספיגת עלות באה מעבודה בלתי צמיתה, מאחזקת רכב עובדים.

אבי לוי: "עיתונים, טלפוניה, פעולות רווחה" – הורדנו בכל סעיף.

רוני בר-און: מה זה "פעולות רווחה"?

אבי לוי: של עובדים, הורדנו 30,000 שקלים.

אבי לוי: ניסינו לגרד מכל סעיף.

רוני בר-און: מה שדיברנו אתכם, לקט קטעי עיתונות, הורדתם?

אבי לוי: לא הורדנו, משום שהיה דיון, הייתה גם עמדה של יושב-ראש הכנסת לבטל את זה, אבל הגיעו למסקנה שעדיין צריכים את זה.

רוני בר-און: אם יושב-ראש הכנסת מסכים לזה, וסוף-סוף אין עניין של מערכת יחסים בין-אישית, אז למה לא מבטלים את זה?

יאיר פרץ: העיתונות בוטלה.

רוני בר-און: אני מדבר על קטעי עיתונות, זה לא בוטל.

רוני בר-און: זה 360,000 שקלים בשנה.

חיים אורון: הרגע מבטלים.

שאול יהלום: הנה יש לך 360,000 שקלים.

אהוד רצאבי: מה זה "הגנה משפטית"?

אהוד רצאבי: אנחנו חברי-כנסת.

שאול יהלום: זה לחברי כנסת שיש להם משפט, כמו צחי הנגבי.

רוני בר-און: יש בצנרת הגנה משפטית שתקצבתם לחברי כנסת?

רוני בר-און: למה זה לא יכול להגיע מהרזרבה?

רוני בר-און: הנה לך עוד מיליון: הורדת 600,000 ועוד 240,000 – הרווחת עוד מיליון.

רוני בר-און: אתה משאיר לך רזרבה של 14 מיליון שקלים.

חיים אורון: זה 400,000, בשנה שעברה הוציאו 450,000 – אין בעיה, ככה אפשר לעשות תקציב באפס, הכל נעביר לרזרבה.

שאול יהלום: זאת הוצאה לא צפויה, אולי יהיה דבר כזה.

רוני בר-און: בכמה תקצבו את זה בשנה שעברה?

חיים אורון: בשני מיליון.

רוני בר-און: אז אתה רואה.

אבי לוי: האם לבטל?

רוני בר-און: תעשה מה שאתה רוצה.

אנה שניידר: רציתי להעיר לדבריו של חבר-הכנסת שוחט.

אנה שניידר: הנושא של קביעת תקציב הכנסת מוסדר בחוק יסודות התקציב.

אנה שניידר: שם נאמר, שישנה ועדה משותפת של ועדת הכנסת וועדת הכספים, שהיא זאת שמאשרת את תקציב הכנסת, ולאחר מכן הסכום שאושר כאן עובר לוועדת הכספים, במסגרת התקציב הכולל של המדינה והאישור הכולל של הצעת חוק התקציב, מאושר גם אותו סכום שאושר בוועדה המשותפת.

אנה שניידר: כמובן שבמסגרת הדיונים בוועדת הכספים יכול מישהו לומר שהסכום שאושר כאן לא צריך להיות מאושר, ותהיה הסתייגות או משהו כזה.

אנה שניידר: אם רוצים לשנות את המצב המשפטי, אין ברירה אלא לתקן את חוק יסודות התקציב.

אנה שניידר: נקודה שניה, אם אתם היום רוצים להצביע על אישור התקציב של הכנסת - - -

אברהם-בייגה שוחט: משמעות העניין שכל החלטה שמתקבלת כוועדת כנסת מחויבת בתקציב?

אנה שניידר: ודאי.

אנה שניידר: כל החלטה של ועדת הכנסת מקבלת - - -

צבי הנדל: המעמד שלנו פה הוא כמו הממשלה.

צבי הנדל: גם הממשלה מאשרת תקציב, ובסוף ההכרעה הסופית היא בכנסת.

צבי הנדל: אנחנו מאשרים את תקציב הכנסת, ההכרעה הסופית היא בוועדת הכספים.

אנה שניידר: כמו לגבי תקציב הביטחון, אבל כנוהג של שנים רבות, כמו שלא משנים את אותו גג שנקבע בוועדת תקציב הביטחון בוועדת הכספים, כך גם לא משנים את אותו גג שנקבע כאן, כשזה מגיע לוועדת הכספים.

רוני בר-און: יכול להיות שאני שואל את השאלה הזאת שנתיים מאוחר מידיי, וודאי מאוחר עכשיו בשעה.

רוני בר-און: מה תפקידה של ועדת הכנסת, כשהיא דנה בתקציב הכנסת?

רוני בר-און: אנחנו יכולים לאשר או לדחות, או שאנחנו יכולים להתערב, להציע הצעות ולעבד את התקציב הזה או שיכולים הכל?

חיים אורון: אנחנו יכולים הכל.

רוני בר-און: זאת אומרת, אין לנו פה עניין מי בעד מי נגד.

חיים אורון: אתה יכול להצביע על כל סעיף, וזהו.

אנה שניידר: התפקיד של הוועדה הוא בדיוק כמו התפקיד של ועדת הכספים, כשהיא דנה בהצעת תקציב של משרד ממשלתי.

רוני בר-און: זאת אומרת, אנחנו יכולים להפוך בקרביים.

אנה שניידר: אתם יכולים להפוך בקרביים, אבל אם אתם רוצים להפוך בקרביים של משהו שאושר כהחלטה, כמו העוזרים הפרלמנטריים או כחוק של המדינה, אתם לא יכולים לעשות את זה בלי לשנות את ההחלטה הזאת, כמו חוק ההסדרים.

אהוד רצאבי: אני רוצה לשאול משהו.

אהוד רצאבי: בשורה 15, שירותים מקצועיים, תקציב 2005:

אהוד רצאבי: 31,160 כולל גם את התקציב המיוחד של השישה מיליון או שיחד זה 37?

אברהם-בייגה שוחט: הירוק זה הסך הכל.

אהוד רצאבי: אני מתייחס כרגע רק לשירותים מקצועיים.

אהוד רצאבי: יש תקציב מיוחד של 5.9 מיליון, ותקציב 2005 הוא של 31,160, זה כלול?

רוני בר-און: הטור השמאלי הוא הסך הכל של הטור שלפניו, והטור שלפני זה.

אהוד רצאבי: מה זה ה-31 ולמה זה עולה לעומת ה-25?

רוני בר-און: לא ככה משווים.

רוני בר-און: אתה צריך לשאול למה יש פה 31 לעומת 27, שהיה בשנה שעברה?

אהוד רצאבי: נכון, מכיוון שיש פה תקציב מיוחד של שישה מיליון.

אבי לוי: חבר-הכנסת רצאבי, אני חושב שאתה מחזיק את הנוסח הישן.

רוני בר-און: בנוסח החדש מופיע 30,205 לעומת 27,125 שהיה בשנה שעברה.

רוני בר-און: הוא שואל אותך איפה הגידול?

אבי לוי: הגידול הוא בעיקר בשורה 24, שידורים מהכנסת, שזה חמישה מיליון שקלים.

רוני בר-און: נכון, כי בשנה שעברה השידורים עלו עשרה מיליון כי הם לא הלכו כל השנה, והשנה הם יעלו את כל ה-15 מיליון שהבטחנו.

רוני בר-און: אבל פה יש את השאלה ששאלתי אותך, גברת שניידר.

רוני בר-און: התחייבנו, כשהעברנו את חוק ערוץ הכנסת, שהתקציב השנתי לא יעבור 15 מיליון.

אנה שניידר: אבל זאת לא הייתה החלטה במעמד של חקיקה.

רוני בר-און: בסדר.

חיים אורון: יש סעיף אחד של ייעוץ וסעיף של הלוויינים, שורות 33, 34.

חיים אורון: מה זה "לוויינית"?

אבי לוי: הפצה לווינית, זה תשלום לחברת הלוויין, שהיא זאת שמפיצה את השידור.

חיים אורון: זה לא היה בתוך ה-15 מיליון?

אבי לוי: לא.

אבי לוי: בתוך ה-15 גם לא היה הקמת אולפן.

רוני בר-און: אבל קיבלת את זה בשנה שעברה, אמרת לנו שאתה בהקמה, הכפלנו לך את התקציב השנתי.

רוני בר-און: בלענו רוק, אמרנו: הייתם צריכים להגיד את זה כשאנחנו מביאים את זה.

רוני בר-און: קנינו מצלמות - - -

חיים אורון: הסכם ה-15 מיליון הוא חיצוני?

אברהם-בייגה שוחט: בטח.

רוני בר-און: 15 מיליון הולכים למפעיל, 200,000 זה ייעוץ.

רוני בר-און: לא הסבירו לכם את זה בישיבות?

חיים אורון: די כבר.

אבי לוי: יש הערה 12, שאומרת שהתקשרות עם גורם ההפצה הלוויני של ערוץ הכנסת עודנה בשלבי משא ומתן.

אבי לוי: התקציב המלא של סעיף זה יושלם מעודפי 2004.

אבי לוי: ההערכה שלנו היא סדרי גודל של 300,000 דולר לשנה, ולכן ה-800,000 האלה לא יספיקו.

רוני בר-און: אתה יודע שזה משא ומתן שמתנהל כבר שנה וחצי?

אבי לוי: זה נכון.

אבי לוי: בשלב הראשון הם הציעו ללא תשלום, אבל הייעוץ המשפטי אמר שלכנסת אין מתנות.

רוני בר-און: אני מעמיד את התקציב, כפי שהוצג - - -

יאיר פרץ: אי אפשר להצביע על זה, היועצת המשפטית אמרה שזה בלתי אפשרי.

אנה שניידר: אפשר להצביע, אבל אי אפשר להוציא את הסעיף הזה.

רוני בר-און: אני מנהל את סדר היום, ואני קובע איזו הצעה עולה קודם.

רוני בר-און: אחר כך נצביע גם על ההצעה שלך, חבר-הכנסת יהלום.

רוני בר-און: קודם אנחנו מצביעים על התקציב שהונח כאן - - -

שאול יהלום: עם הקיצוץ לעוזרים?

רוני בר-און: עם כל ההסברים ששמענו, כמו שהונח כאן.

שאול יהלום: אבל אסור לנו להצביע על זה.

רוני בר-און: ככה זה הונח, ככה זה יוצבע.

רוני בר-און: חשבתי שאתקדם, כששלחתי לעשות את שיעורי הבית בשבוע שעבר.

רוני בר-און: ראית כמה הלכתי אחורה, אין לי שום כוונה ללכת אחורה יותר עם הדבר הזה.

רוני בר-און: שיפרקו את זה בוועדת הכספים.

רוני בר-און: חלק מהאנשים יושבים גם בוועדת הכספים.

אברהם-בייגה שוחט: אני רוצה לשאול שאלה.

אברהם-בייגה שוחט: בהנחה שהדבר יאושר – למרות שאני קודם הייתי משנה את החלטת הוועדה - - -

רוני בר-און: איך אספיק ללכת עם זה?

רוני בר-און: בשביל לשנות ועדה צריך המלצות מוועדת גרונאו, אני לא חי בעצמי.

אברהם-בייגה שוחט: מה פתאום?

רוני בר-און: בוודאי שכן, הנה היועצת המשפטית.

אברהם-בייגה שוחט: לא אימצו את ועדת גרונאו, עם כל הכבוד.

אברהם-בייגה שוחט: הכנסת לא אימצה אותה.

רוני בר-און: להחזיר את ההמלצות שדחינו?

אברהם-בייגה שוחט: לא אמרתי את זה.

חיים אורון: תחלק את זה לשלוש שנים.

אברהם-בייגה שוחט: לחלק, זה הכל.

אברהם-בייגה שוחט: זאת ההחלטה שצריך לקבל, ותעשה את זה לפני ההצבעה על התקציב.

אנה שניידר: קבלת ההמלצות של ועדת גרונאו זה על פי חוק הכנסת.

אנה שניידר: ההמלצות של ועדת גרונאו ניתנו, ועדת הכנסת דחתה חלק גדול – או כולן כמעט – של ההמלצות.

רוני בר-און: היא קיבלה השגות על המלצות הוועדה.

אנה שניידר: היא דחתה את ההמלצות כפי שהוגשו לה.

אנה שניידר: עדיין אני חושבת שניתן לומר שאפשר לקיים דיון נוסף על ההחלטה של ועדת הכנסת לאורן של המלצות ועדת גרונאו, ולבדוק שוב את ההסתייגויות שהתקבלו.

אברהם-בייגה שוחט: אבל לא מבקשים את זה.

שאול יהלום: זה יותר גרוע, את רוצה לפגוע לגמרי בעוזרים?

אנה שניידר: לשקול את ההצעה של פרישה – גם זאת אפשרות.

אנה שניידר: את כל הדברים האלה ועדת הכנסת יכולה לעשות - - -

רוני בר-און: הבנת את התרגיל?

רוני בר-און: התקציב לא חשוב, העיקר ועדת גרונאו.

רוני בר-און: זאת התוצאה.

אברהם-בייגה שוחט: מה תרגיל?

אברהם-בייגה שוחט: אתה היושב ראש, תכנס ישיבה - - -

רוני בר-און: אתה תציע, ואני אשאל אם היועצת המשפטית מסכימה.

אברהם-בייגה שוחט: אם אתה לא רוצה לבנות מגדלים שלא קיימים, תכנס ישיבה של ועדת הכנסת, ואתה מציע שההחלטה שקיבלה ועדת הכנסת נשארת בעינה, למעט שאתה מבקש שזה יבוצע בפרישה, על פי המלצת הוועדה: 50% ישולם השנה, 25% ל-2006 - - -

שאול יהלום: והכל כדי לפגוע בעוזרים הפרלמנטריים.

אברהם-בייגה שוחט: כן, רק זאת המטרה.

רוני בר-און: גברתי היועצת המשפטית, הטכניקה שמציע חבר-הכנסת שוחט כדי לטפל בהחלטת ועדת הכנסת בנושא שכר העוזרים לחברי הכנסת, כדי להרכיב אותה גם בתוך תקציב המוצע עכשיו, זאת טכניקה שמקובלת עלייך?

אנה שניידר: היא אפשרית.

אנה שניידר: זה כמו שוועדת הכספים - - -

רוני בר-און: אל תתני לי דוגמה, אני מבקש תשובה ב"כן" או "לא".

אנה שניידר: אני מבקשת ממך לא להגיד לי מה לומר, אני רוצה להגיד את זה בדרכי.

אנה שניידר: הטכניקה הזאת אפשרית, כמו שוועדת הכספים יושבת על תקציב המדינה ובמקביל יושבת על הצעת חוק ההסדרים, גם כאן ועדת הכנסת - - -

רוני בר-און: לצורך העניין הזה, היא תדון כחוק ההסדרים.

אנה שניידר: בדיוק.

רוני בר-און: בסדר גמור.

רוני בר-און: זה מה שאתם מבקשים?

אברהם-בייגה שוחט: זאת המשמעות.

רוני בר-און: זה מה שיהיה, שום דבר אחר חוץ ממה שאתם מבקשים לא יהיה.

רוני בר-און: אם כך, אנחנו מפסיקים כאן את הדיון בחוק ומכנסים את ועדת הכנסת ביום שני.

שאול יהלום: אבל אדוני, לי יש הצעה אחרת, אתה חייב להביא את זה להצבעה.

רוני בר-און: מה ההצעה?

שאול יהלום: ההצעה שלי היא לאשר את התקציב, קודם כל 340 מיליון.

שאול יהלום: בקיצוצים קיבלנו את כל הסעיפים הראשונים, עד סעיף 1.6.

שאול יהלום: מטילים על הגזברות להביא לוועדה הזאת קיצוץ בזכויות עוד ב-3.5 מיליון שקלים.

רוני בר-און: תודה.

רוני בר-און: מי בעד ההצעה של שאול יהלום?

רוני בר-און: הצבעה בעד – 4 נגד – 7 לא אושר

רוני בר-און: הצעתך לא נתקבלה.

רוני בר-און: ביום שני תכונס ועדת הכנסת, בשבתה לדון מכוח סמכותה, על פי טכניקת חוק ההסדרים, ותדון עוד פעם בטכניקת הפרישה של העוזרים הפרלמנטריים.

רוני בר-און: תודה, הישיבה נעולה.